钦定古今图书集成/明伦汇编/闺媛典/第102卷 > 皇清八 > 桑旸谷妻吴氏〈李氏附〉
## 钦定古今图书集成/明伦汇编/闺媛典/第102卷 > 皇清八 > 桑旸谷妻吴氏〈李氏附〉

按《扬州府志》：“吴氏，泰州人，桑旸谷妻。年二十六，旸谷死，吴事孀姑尽孝。顺治三年，寇乱，子九级适他出，吴仓卒闻变，偕妇李氏抱幼孙匿草间。贼搜得之，强与俱行，以刃加其颈，吴厉声骂贼，贼怒杀之。李氏见姑死，亦大骂，母子俱被害。”